На основу Решења o банкротству Привредног суда у Нишу бр. 9. Ст.  17/2020 од 13.08.2020. године, а у складу са члановима 131, 132. и 133. Закона о стечају („Службени гласник Републике Србије“ бр. 104/2009, 99/2011 – др. закон, 71/2012 - одлука US, 83/2014, 113/2017 и 44/2018) и Националним стандардом бр. 5 о начину и поступку уновчења имовине („Службени гласник Републике Србије“ бр. 13/2010),  стечајни управник стечајног дужника  
                                                        

НИШИНЖЕЊЕРИНГ ДОО НИШ У СТЕЧАЈУ 
18000 Ниш, Радомира Антића 18


ОБЈАВЉУЈЕ
ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности непокретне имовине стечајног дужника 



[bookmark: _Hlk240014231]Стечајни управник стечајног дужника НИШИНЖЕЊЕРИНГ ДОО НИШ У СТЕЧАЈУ, мат.бр. 07363435, ПИБ.100501895, из Ниша, Радомира Антића бр.18, спроводи поступак за пружање услуга процене ликвидационе вредности непокретне имовине (Стан у Нишу Зеленгорска 4 број 6, површине 41м2, својина приватна обим удела 1/1), и позива све заинтересована стручна лица-понуђаче који испуњавају услове наведене у овом позиву да доставе своје понуде.

Сврха процене је да се на основу процене ликвидационе вредности непокретне имовине,  утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником, iзвештај о процени вредности мора бити у складу са Међународним Стандардима Финансијског Извештавања – МСФИ.

Проценитељ је у обавези да по завршетку посла, стечајном дужннику као наручиоцу достави детаљан извештај у електронској форми и 3 примерка у писаној форми који мора да садржи:
· предмет процене
· датум процене
· мишљење о приложеној имовинско-правној документацији
· правно мишљење у вези са правним статусом имовине која је предмет процене, на основу прибављене документације
· опис метода коришћених у процени
· дефиниција процене
· закључак о процењеној ликвидационој вредности имовине стечајног дужника и процењеној вредности имовинских целина

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца и то:

· да је регистрован за обављање одговарајуће делатности код надлежног органа;
· ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
· да располаже неопходним финансијским и пословним капацитетима за извршење понуђене услуге,
· да располаже довољним кадровским и техничким капацитетом за вршење услуге из понуде;
· да је за реализацију услуга из понуде предвидео чланове проценитељског тима који имају одговарајуће универзитетске квалификације и који имају искуства у пружању услуга наведених у понуди,
· сви чланови тима морају бити уписани у регистар сталних судских вештака у одговарајућој области.

Понуде које не испуњавају ове услове биће одбијене као неприхватљиве.

Понуда мора да буде јасна, недвосмислена, читко исписана и потписом овлашћеног лица.
Понуде са варијантама нису дозвољене. Све понуде се достављају на српском језику. Понуда мора да садржи:

· рок у коме ће завршити процену,
· цену услуге исказану искључиво у динарима са посебно исказаним ПДВ-ом
· доказе о испуњености услова из овог позива

Заинтересовани понуђачи, односно њихови овлашћени представници, могу добити детаљније информације за израду понуде сваког радног дана од 10:00 до 14:00 часова на остављене контакт податке.

Понуде за вршење услуга процене могу се предати најкасније до 28 Октобра  2026.год, путем електронске поште  стечајног управника са јасном назнаком „Понуда за пружање услуга процене вредности имовине НИШИНЖЕЊЕРИНГ ДОО НИШ У СТЕЧАЈУ“, Понуђач уз понуду доставља фотокопију докумената, Наручилац задржава право да захтева од Понуђача накнадно достављање на увид оригиналне документације.

Отварање понуда извршиће именована комисија 28 октобра 2026 год. у 14 сати на адреси Ниш, Максима Горког 2 – Књиговодствена агенција Goodwill, у присуству понуђача. Понуђачи који не присуствују отварању понуда немају право на приговор резултата и текста Записника о отварању понуда.

Неблаговремене понуде неће бити разматране.

Избор најбољег понуђача врши одбор поверилаца у роковима прописаним националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.

О избору најбољег понуђача сви понуђачи ће бити писмено обавештени. Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

Наручилац ће извршити плаћање услуге процене одабраном понуђачу по доношењу Решења стечајног судије о одобрењу трошка и након уновчавања имовине стечајног дужника. Позивам понуђаче да динамику плаћања предвиде сходно напред наведеној чињеници.

Контак подаци за коресподенцију и достављање писмена:
Стечајни управник Милошевић Драган 
18000 Ниш, Ћирила и Методија 23
е-маил адрес:  stecajnimilosevic@yahoo.com.
Телефон  069/5573021

